Publication: Magyar Közlöny
Issue: MK-2008-10 (Year: 2008, Number: 10)
Era: 2004-2010
Section: 27/2007. (V. 17.) AB határozatban foglaltakat, amelyben
Paragraph Index: 216

f) pontja, részeirõl az Alkotmány 28/B. §-a tiltja a népszavazást; a kormányprogram egyes részleteit illetõen az Országgyûlésnek nincs döntési jogköre, következésképpen a kormányprogram egyes elemei sem lehetnek a népszavazás tárgyai. 2.2. Más kifogások szerint az Országgyûlés népszavazást elrendelõ határozata nem felel meg az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 14. § (2) bekezdése, valamint a Ve. 29/B. § (2) és (3) bekezdései szerinti tartalmi követelményeknek. Eszerint az nem tartalmazza az Országos Választási Bizottság (a továbbiakban: OVB) döntést megalapozó határozatainak a megjelölését, a jogorvoslati eljárások eredményére történõ utalást, a jogerõ napját, az OGY határozattal szembeni jogorvoslati lehetõségeket, a választópolgári kezdeményezés számszerûsítését, a népszavazás költségvetésére és annak részelemeire valamint fedezetére való utalást, a megállapított tényállást, az elfogadott és mellõzött bizonyítékok megjelölését, és a döntés alapját képezõ jogszabályhelyeket. A kifogást tevõ értelmezésében e hiá- 2008/10. szám nyosságok önmagukban is az OGY határozat megsemmisítésére kell vezessenek. Elõadták azt is, hogy mivel az Országgyûlés külön határozott a kórházi napidíj, vizitdíj és a képzési hozzájárulás eltörlésére irányuló népszavazások elrendelésérõl, ezért nincs formai akadálya annak, hogy e népszavazások különbözõ napokra kerüljenek kitûzésre. Ez viszont indokolatlanul növelné a népszavazás költségeit. A kifogások – az országgyûlési határozat törvényellenességének indokaként – hivatkoztak arra is, hogy az Országgyûlésnek az elrendeléskor nem volt hivatalos tudomása az aláírásokat hitelesítõ OVB határozat jogerõre emelkedésérõl, az OVB J/4646. számú jelentése ugyanis nem tartalmazza, hogy az a Legfelsõbb Bíróság melyik határozatával emelkedett jogerõre. 2.3. Több kifogás az aláírások hitelesítése során történõ törvénysértésekre alapozva kéri az országgyûlési határozat megsemmisítését. Álláspontjuk szerint az OVB nem vizsgálta, hogy az aláírásgyûjtés során volt-e visszaélés, továbbá nem állapította meg számszerûen, hogy hány aláírás hitelesíthetõ, így az Országgyûlés nem volt olyan helyzetben, hogy a népszavazási kezdeményezésrõl döntsön. E kifogások egyike szerint a Ve. 119. § (1) bekezdésében foglalt „statisztikai és matematikai módszerek” szabályait nem állapítják meg jogszabályok, ezáltal sérül az Alkotmány 2. § (1) bekezdésébõl levezethetõ jogbiztonság követelménye, sérti továbbá a Ve. 3. § a) és d) pontjaiban rögzített alapelveket, hogy e módszereket a választópolgárok és a döntésre jogosult országgyûlési képviselõk nem ismerhették meg. 2.4. A kifogások egy része – jogi érvek részletes kifejtése nélkül – azt állítja, hogy a kérdés igazságtalan és célszerûtlen, így abban nem tartható népszavazás.

Source: https://magyarkozlony.hu/hivatalos-lapok/1db13ea5684365383e7a62225915c00b6f063d52/dokumentumok/f1171e5084fee2168ef484e59cab5d07e1522e86/letoltes